laion/Wikipedia-Exotic huggingface dataset:
סידרומלן

סידרומלן (מיוונית: Σιδηρώ, סידֶרוֹ – ברזלי, μέλας, מֶלָס – שחור) הוא סלע געשי – סוג של זכוכית געשית הנוצר מהתקררות מהירה מאוד של לבה בזלתית, הנגרמת במגעה עם מים. הסלע נוצר בהתפרצויות פריאטו-מגמטיות – בעיקר תת-ימיות ותת-קרחוניות, או בגופי מים מעל פני השטח. סידרומלן נוצר מלבה בטמפרטורה גבוהה מאוד. מיקום הסידרומלן באתרים רבים קרוב להר הגעש מצביע על טמפרטורת לבה גבוהה והתגבשות קרוב ללוע בגלל התקררות מהירה מאוד בסביבה רטובה. ברסיסים פירוקלסטיים של סידרומלן חלה דיאגנזה והוא הופך קשה יותר. התקשות זו מתרחשת בעקבות פלגוניזציה – הפיכה של הסידרומלן לפלגוניט. סידרומלן הוא סלע אמורפי, מאחר שהתקררותה המהירה של הלבה אינה מאפשרת צמיחה של גבישים. הסלע מייצג סדרה של בזלות אלקליות, בהן בסניט (Basanite), הוואיט (Hawaiite), מוגריט (Mugearite), טפריט (Tephrite) ונפליניט (Nephelinite)‏. סידרומלן דומה בהרכבו הכימי לטקיליט, אך חסר את תחמוצות הברזל הקיימות בטקיליט. מסיבה זו הוא שקוף, אם כי קיימים בו גוונים צהובים וחומים. לגילוי הסידרומלן ולהענקת שמו אחראי הגאולוג הגרמני וולפגנג סרטוריוס פון ואלטרסהאוזן (Wolfgang Sartorius von Waltershausen‏, 1809-1876). ואלטרסהאוזן היה הראשון לדון בקיומם ובתפוצתם של יסודות קורט בסלעים געשיים – מהם מנה 23, כמו גם בהימצאות תחמוצות באותם סלעים. ממחקריו על סלעים פירוקלסטיים עלה כי היווצרותם נובעת מהשפעת מים על המאגמה. במסעות שערך בסיציליה בשנת 1835 זיהה ואלטרסהאוזן לראשונה סוג של טוף חום, לו קרא "פלגוניט" על שם העיירה הסמוכה, פלגוניה (Palagonia). מבדיקה כימית שערך בסלע עלה כי הוא עשיר באופן לא רגיל במים (12-23%) ובברזל. במסע שערך בשנת 1845 לאיסלנד עם רוברט בונזן, הוא הבחין כי בסמיכות לפלגוניט נמצא חומר זכוכיתי נטול מים הדומה לאובסידיאן, לו קרא "סידרומלן". ואלטרסהאוזן הוכיח כי פלגוניט הוא בעצם סידרומלן שספג מים, וממיקומו הגאולוגי הסיק כי הוא תוצר של התפרצות תת-קרחונית. גאולוגיה - מונחים התפרצות געשית היאלוקלאסטיט Encyclopedia of Volcanoes, ‏ ISBN 0-12-643140-X, Academic Press Encyclopedia of Geology, Elsevier Academic Press, First edition 2005, ISBN 0-12-636380-3 מדיה וקבצים בנושא סידרומלן בוויקישיתוף לבה ומים A field trip to the maar volcanoes of the Fort Rock דיאגנזה – מגוון תהליכים המלכדים גרגרים לסלע The structural characteristics of Palagonite from DSDP site 335 Geochemistry of Sideromelane and felesic glss shards לבה ומים
ורנים

ורנים או ורינים (בגרמנית: Warnen או Wariner), היו שבט גרמאני קטן שחי בצפון-מזרח גרמניה של ימינו, ליד הים הבלטי. על קיומו של השבט ידוע רק ממניין השבטים של תלמי בספרו "גאוגרפיה". תלמי ממקם שבט זה במקום המכונה "וירונוי" או "וירונום", קרוב למקום מושבם של הסואבים. ניתן להניח כי שבט קטן זה נטמע בסואבים במועד כלשהו אחרי כתיבת "גאוגרפיה" במאה השנייה לספירה. מפה על פי כתבי תלמי
עניינים שבלב

עניינים שבלב (Change of Heart) הוא רומן שנכתב על- ידי הסופרת ג'ודי פיקו. זהו ספרה ה-17 של הסופרת אשר יצא לאור בשנת 2008. הספר תורגם לעברית על ידי דנה אלעזר הלוי ויצא לאור בהוצאת כנרת–שרף בשנת 2010. בתחילת הספר מתואר רצח אדם על ידי שיכור אשר משאיר מאחוריו את אשתו של הנהרג - ג'ון ואת ביתו אליזבת. בזירת המשטרה ג'ון פוגשת קצין משטרה בשם קורט נילון, אשר הופך להיות חבר קרוב ואף מתחתן עם ג'ון. שנים לאחר מכן ג'ון נכנסת להיריון והיא וקורט מתכננים לבנות תוספת לביתם. בחור צעיר בשם שיי בורן מציע לעזור בבניית התוספת ואת הרגע הזה מתארת ג'ון כתחילת הסוף. שיי תויג כחשוד היחידי והעיקרי כאשר אליזבת וקורט נרצחים. המקרה והמשפט הפכו לסנסציה תקשורתית. המושבעים הרשיעו את שיי על שני סעיפים של רצח בכוונה ומתלבטים לגבי עונש מוות. כאשר מייקל ריט, המושבע האחרון שהתנגד למתן עונש מוות לשיי, מסכים בגלל לחצם של שאר המושבעים שיי בורן נידון למוות. 11 שנים מאוחר יותר שיי מועבר לכלא במדינת קונקרד. במהלך הלילה הראשון שלו בכלא אומר שיי לשכנו לתא, לושיוס דופרנס, שהוא מעוניין לתרום את ליבו לילדה קטנה שראה בטלוויזיה, שהיא אליזבת, ביתה של ג'ון. ג'ון מסכימה לפגוש את שיי ושואלת אותו " למה עשית את זה", שיי עונה לה ש" יותר טוב שאליזבת מתה". ג'ון לא מסכימה לקחת את הלב של שיי. מגי עורכת דין צעירה, מתחילה לטפל בעניינים על מנת ששיי יוכל להיתלות וכך יוכל לתרום את ליבו בטענה שזו דתו. ליבו של שיי נמצא כהתאמה מושלמת לגופה של קלייר, ביתה של ג'ון . האם ג'ון תסכים לקחת את הלב? הספר דן בעניינים אתיים כמו וויתור על נקמה במישהו שנוא למען האפשרות להציל אחר? האם להגשים את משאלתו האחרונה של אויב על מנת שהחלומות שלכם יתגשמו? ג'ון נילון- אמא של אליזבת וקלייר, אלמנתם של ג'אק וקורט אליזבת נילון- ביתה הראשונה של ג'ון מנישואיה לג'אק קורט נילון- השוטר בזמן התאונה, שלבסוף היה לבעלה השני של ג'ון קלייר נילון- ביתם של ג'ון וקורט, הזקוקה להשתלת לב שיי בורן- הנאשם ברצח אליזבת וקורט מייקל רייט- היה אחד מהמושבעים במשפטו של שיי, כיום כומר מגי בלום- עו"ד מהאגודה לזכויות האזרח לושיוס דופרנס- חברו למפלס של שיי בורן גרייס בורן- אחותו של שיי בורן עניינים שבלב, באתר OCLC (באנגלית)
קהילת המודיעין השווייצרית

קהילת המודיעין של שווייץ הוא מכלול של ארגונים לאיסוף מודיעין המופקדים על הגנת המדינה ואבטחת האינטרסים של שווייץ. ערך מורחב – שירות הביון הפדרלי (שווייץ) ב-1 בינואר 2010 הוקמה סוכנות ביון חדשה בשווייץ, המאגדת שני ארגונים קודמים. שירות הביון הפדרלי (Nachrichtendienst des Bundes), שאך זה נוסד, מאגד את שירות הניתוח והמניעה לשעבר ואת שירות המודיעין האסטרטגי הקודם. הסוכנות היא ארגון ביון מודרני ורב עוצמה, המשתף כיום פעולה עם ארגוני ביון במדינות השכנות. השירות משתף פעולה עם המחלקה הפדרלית להגנה האזרחית, הגנה וספורט, המחלקה הפדרלית למשפטים ומשטרה, המחלקה הפדרלית לעניינים כלכליים והמחלקה הפדרלית לענייני חוץ. שירות הביון הצבאי (גרמנית: Militärischer Nachrichtendienst; צרפתית: Service de renseignement militaire; איטלקית: Servizio informazioni militare) היא סוכנות המודיעין הצבאי העיקרית של שווייץ. שירות פיקוח התקשורת והדואר (צרפתית: Surveillance de la correspondance par poste et télécommunication, SCPT; גרמנית: Überwachung Post- und Fernmeldeverkehr, ÜPF; איטלקית: Sorveglianza della corrispondenza postale e del traffico delle telecomunicazioni, SCPT) זהו גוף מודיעין משטרתי בתוך המחלקה הפדרלית למשפט ומשטרה שמאז ינואר 2008 אחראי לתיאום וביצוע האזנות לבקשת מערכת המשפט השווייצרית ובהוראת רשויות החקירה. מדיה וקבצים בנושא קהילת המודיעין השווייצרית בוויקישיתוף אתר האינטרנט הרשמי של קהילת המודיעין השווייצרית ערך זה הוא קצרמר בנושא שווייץ ובנושא צבא. אתם מוזמנים לתרום לוויקיפדיה ולהרחיב אותו.
קרליה (חבל היסטורי)

קָרֶלְיָה (קרלית, פינית ואסטונית: Karjala; רוסית: Карелия) היא חבל ארץ היסטורי בצפון אירופה, המחולק כיום בין פינלנד לבין רוסיה, רובו בריבונות רוסיה. החלק הרוסי של קרליה שוכן ברפובליקת קרליה, במחוז לנינגרד (המצר הקרלי) ובסנקט פטרבורג (רובו ברובע הנופש). אזור קרליה היה אזור מריבה במשך שנים רבות בין מדינות האזור. במהלך המאה ה-14 נערכו באזור מלחמות בין שוודיה לבין רפובליקת נובגורוד שהסתיימו בהסכם שלום בשנת 1329. בהתאם להסכם זה החלק המערבי עם מרכזו בעיר ויבורג עבר לשליטת שוודיה. לאחר סיום מלחמת הצפון הגדולה הועברו חלקים נוספים של האזור לשליטת האימפריה הרוסית. במאה ה-19, כאשר הדוכסות הגדולה של פינלנד הייתה חלק מהאימפריה הרוסית נכללו חלקים של קרליה בשטחה. עם קבלת עצמאותה של פינלנד נקבע הגבול בהתאם להסכם משנת 1920. ב-30 בנובמבר 1939, שלושה חודשים לאחר פרוץ מלחמת העולם השנייה התקיפה ברית המועצות את פינלנד וכבשה את חבל קרליה ב"מלחמת החורף" שהסתיימה ב-13 במרץ 1940 בהסכם השלום של מוסקבה.[דרושה הבהרה] כיבוש זה גונה על ידי חבר הלאומים ולאחר כשנה, במלחמת ההמשך, נכבש החבל בחזרה על ידי פינלנד. בסוף מלחמת העולם השנייה נכבשה קרליה שוב על ידי ברית המועצות ובחוזה פריז (1947) אושרו תנאי הסכם הכניעה של פינלנד ושביתת הנשק בינה לברית המועצות, שהוסכמו ב-19 בספטמבר 1944. לפי הסכם זה ויתרה פינלנד על חלקים ניכרים משטחה, כולל רובו של חבל קרליה.[דרושה הבהרה] לאורך ההיסטוריה הפינית, ניכרה השאיפה לשוב ולשלוט בו. המשוררת הפינית אווה קילפי, ילידת המחוז, עסקה בכתיבתה בין היתר בגעגועיה לנוף ילדותה. גם המלחין הפיני, ז'אן סיבליוס, הלחין מספר יצירות אותן הקדיש למחוז, המוכרת שבהן היא "הסוויטה לקרליה" שנכתבה בשנת 1893, עת הייתה פינלנד תחת כיבוש רוסיה חלקי. מדיה וקבצים בנושא קרליה בוויקישיתוף ערך זה הוא קצרמר בנושא היסטוריה ובנושא גאוגרפיה של אירופה. אתם מוזמנים לתרום לוויקיפדיה ולהרחיב אותו.
לין קולינס

ויולה לין קולינס (באנגלית: Viola Lynn Collins; נולדה ב-16 במאי 1977) היא שחקנית קולנוע ותיאטרון אמריקאית. מוכרת מתפקידיה בסרטים "אקס מן המקור: וולברין", "הסוחר מוונציה", "פתאום 30" ו"הבית באגם". קולינס נולדה במחוז האריס, טקסס שבארצות הברית למשפחה נוצרית-בפטיסטית. למדה דרמה ב"בית הספר ג'וליארד" ורכשה ניסיון משחק ראשוני בזכות תפקידים שגילמה במספר מחזות שייקספיריים. מה שעזר לקולינס בתפקיד הפריצה שלה, פורציה בעיבוד הקולנועי למחזה "הסוחר מוונציה". בשנת 2004 שיחקה בתפקיד משני בקומדיה "פתאום 30" בכיכובה של ג'ניפר גארנר, ובשנת 2006 בדרמה הרומנטית "הבית באגם" של הבמאי אלחנדרו אגרסטי בכיכובם של סנדרה בולוק וקיאנו ריבס. ובשנת 2008 שיחקה בסדרה "דם אמיתי". קולינס התפרסמה בתפקיד קיילה סילברפוקס חברתו של לוגן (יו ג'קמן) בסרט "אקס מן המקור: וולברין" וגילמה את הנסיכה דז'ה ת'וריס בהפקה "ג'ון קרטר ממאדים". בשנת 2016 שיחקה בסרט הפשע "הולופוינט" לצידם של איאן מקשיין, פטריק וילסון וג'ון לגוויזאמו. ב-23 בדצמבר 2007 נישאה קולינס לשחקן סטיבן סטרייט איתו יצאה במשך ארבע שנים מ-2003. הזוג התגרש ב-2013. שנה לאחר מכן, בנובמבר 2014 נישאה לשחקן מת׳יו בויל; והשניים התגרשו לאחר שנתיים ב-2016. לזוג ילד משותף. מדיה וקבצים בנושא לין קולינס בוויקישיתוף לין קולינס, ברשת החברתית אינסטגרם לין קולינס, במסד הנתונים הקולנועיים IMDb (באנגלית) לין קולינס, באתר AllMovie (באנגלית) לין קולינס, באתר Rotten Tomatoes (באנגלית) לין קולינס, במסד הנתונים הקולנועיים KinoPoisk (ברוסית)
תקרית ניקולאייבסק

תקרית ניקולאייבסק (יפנית 尼港事件) הייתה סדרה של אירועים שהתרחשו בחודשים פברואר ומרץ 1920 במהלך התערבות מדינות ההסכמה במלחמת האזרחים ברוסיה, ששיאם בטבח של כמה מאות יפנים תושבי רוסיה ומרבית התושבים הרוסים של העיירה ניקולאייבסק על נהר האמור במזרח הרחוק הרוסי. ניקולאייבסק על נהר האמור נכבשה על ידי הצבא היפני הקיסרי כחלק מהתערבות יפן בסיביר. בתחילת פברואר 1920 התגוררו בעיר כ-450 אזרחים ממוצא יפני, וכן היה בעיירה חיל מצב בן 350 איש מהדיוויזיה ה-14 של הצבא הקיסרי היפני. בנוסף לנוכחות היפנית בעיירה היה בעיירה גם חיל מצב בן 300 איש של הצבא הלבן הרוסי. סך כל האוכלוסייה האזרחית באותו זמן הייתה כ-15,000. בינואר 1920 כותרה העיירה על ידי כוח של קרוב ל-4,000 פרטיזנים בפיקודו של האנרכיסט יאקוב טריאפיצין (Яков Тряпицын), שהיה קשור באופן רופף לצבא האדום הבולשביקי. מפקד חיל המצב היפני הבין כי הכוחות שניצבים נגדו עולים עליו במספרם, וכי אין ספק כי לא יקבל תגבורת, ולכן ב-24 בפברואר 1920 הוא הרשה לכוחותיו של טריאפיצין להיכנס לעיירה תחת דגל לבן. מיד עם היכנסו לעיירה החל טריאפיצין לעצור תומכים של הצבא הלבן ולהוציאם להורג. ב-10 במרץ שלח טריאפיצין אולטימטום לחיילי חיל המצב היפני להתפרק מנשקם מרצונם. כיוון שהיה בטוח כי לא יענו לדרישה זו תקפו כוחותיו של טריאפיצין את המחנה היפני במפתיע ב-12 במרץ 1920. ההתקפה נהדפה, אך כתוצאה ממנה נהרגו מרבית החיילים היפנים, והשאר נכנעו על פי פקודה מהפיקוד היפני העליון. למרות זאת החליט טריאפיצין לנקום בנשארים והוציא להורג את כל החיילים שנכנעו, וערך טבח באוכלוסייה היפנית האזרחית, כשהוא מותיר בחיים רק 122 אזרחים יפנים, סך הכול כ-700 יפנים. מכאן ואילך השליט טריאפיצין משטר טרור בעיירה, כשהוא מוציא להורג אזרחים בהם חשד כי הם מהווים סכנה לכוחותיו. מכיוון שמלאי התחמושת בידם הלך ואזל החלו חייליו לדקור את הקורבנות בכידוני רוביהם ולהשליכם לחור מתחת לקרח של הנהר אמור. מספר הקורבנות בשיטה זו ובשיטות אחרות של הוצאה להורג נאמד באלפים. בשלהי מאי החל חיל משלוח יפני להתקרב לעיירה. טריאפיצין הוציא להורג את כל התושבים שעדיין נותרו בחיים, יפנים ורוסים, ושרף את העיר עד היסוד. הממשלה היפנית הגישה מחאה לממשלה הבולשביקית במוסקבה ודרשה פיצוי. הממשלה הרוסית הגיבה בלכידתו ובהוצאתו להורג של טריאפיצין. עם זאת, פעולה זו לא סיפקה את הממשל היפני, והוא השתמש בתקרית כתירוץ להשתלט על חלקו הצפוני של האי סחלין, ולדחות את ההכרה הדיפלומטית בברית המועצות עד 1925. Gutman, Anatoly. Ella Lury Wiswell (trans.); Richard A. Pierce (ed.) The Destruction of Nikolaevsk-on-Amur, An Episode in the Russian Civil War in the Far East, 1920. Limestone Press (1993). ISBN 0-919642-35-7 מדיה וקבצים בנושא תקרית ניקולאייבסק בוויקישיתוף
דרור בר-נתן

דרור בר-נתן (נולד ב-30 בינואר 1966) הוא מתמטיקאי ישראלי-קנדי, פרופסור באוניברסיטת טורונטו שבקנדה. סיים תואר ראשון במתמטיקה מאוניברסיטת תל אביב בשנת 1984. בשירותו הצבאי לימד מתמטיקה בבתי ספר תיכוניים ועם סיום השירות בשנת 1987, החל ללמוד באוניברסיטת פרינסטון, ובשנת 1991 סיים דוקטורט תחת אדוארד ויטן. הוא לימד בין השנים 1991 ל-1995 באוניברסיטת הרווארד. לאחר מכן חזר לארץ והיה לפרופסור חבר באוניברסיטה העברית. בשנת 2002 עבר לאוניברסיטת טורונטו ובשנת 2006 קודם לפרופסור מן המניין. מחקריו תרמו רבות לתחום של הומולוגיית חובנוב (Khovanov homology). בשנת 1999 פרסם יחד עם המתמטיקאים ברנדן מקיי וגיל קלעי והפסיכולוגית הישראלית מיה בר-הלל מאמר ב-"Statistical Science", שבו הם הפריכו את הטענות למשמעויות נסתרות בדילוגי אותיות בתורה. היה נשוי למתמטיקאית יעל קרשון ואב לשניים. ב-2015 קיבל אזרחות קנדית. דרור בר-נתן, באתר פרויקט הגנאלוגיה במתמטיקה דרור בר-נתן, באתר גוגל סקולר דף אישי
קיץ הקוד של גוגל

קיץ הקוד של גוגל (באנגלית: GSoC, ראשי תיבות של:Google Summer of Code) היא תוכנית מענקים שנתית שעורכת חברת גוגל החל משנת 2005. סטודנטים המשתתפים בתוכנית מקבלים תשלום כדי לכתוב תוכנה כחלק ממיזם תוכנה חופשית. מקור השם הוא במחווה לקיץ האהבה ב־1967. בתוכנית משתתפים מדי שנה כ־150 מיזמי תוכנה שונים. סטודנטים מגישים הצעות למיזמים. ההצעות צריכות להיות שיפורים ושינויים שאפשר לכתוב בזמן של כמה חודשים. המתאימות ביותר נבחרות. כל סטודנט מצוות למשתתף מנוסה מהמיזם ועובד איתו על המיזם. הסטודנט מקבל מענק של כ־4,500$ והמנחה (או המיזם) מקבל מענק של כ־500$. סך הכול משתתפים כ־1,000 סטודנטים שונים מדי שנה. המיזם נותן לסטודנטים ניסיון בתכנות אמיתי במיזם מסדר גודל רציני. למיזמים הוא נותן מימון לשיפורים. מעל ל־75% הסטודנטים משלימים בהצלחה את המיזם שעליו עבדו[דרוש מקור]. בחלק מהמיזמים אחוזי הצלחה גבוהים מושגים על ידי כך שהסטודנטים המשתתפים הם כולם כבר אנשים שמראש מעורבים במיזם[דרוש מקור: לדוגמה: זה המצב בדביאן. אני בטוח שגם במיזמים אחרים. אני לא בטוח עד כמה זה טיפוסי]. בשל הצלחת התוכנית במשיכת משתתפים צעירים היו גופים דומים שפתחו תוכניות מענקים דומות. לעיתים מדובר על גופים שמפתחים תוכנות חופשיות שמסיבות שונות (לעיתים אף אי־הגשה בזמן של הטפסים) לא התקבלו לתוכנית של גוגל[דרוש מקור]. בעקבות הצלחת התוכנית, יזמה גוגל תוכנית דומה אך צנועה יותר לתלמידי תיכון בשנת 2010 - Google Code-In. בתוכנית השתתפו רק 14 מיזמים מנחים. התגמולים צנועים יותר (100$ להצלחה במשימה, אולם תלמיד יכול לנסות לעשות עד 5 משימות במקביל) ומשימות צנועות יותר, בהתאמה. התוכנית מתחילה בנובמבר ונמשכת שישה שבועות. ערכים על תוכנות שפותחו או הורחבו בקיץ הקוד של גוגל מדיה וקבצים בנושא קיץ הקוד של גוגל בוויקישיתוף אתר האינטרנט הרשמי של קיץ הקוד של גוגל (באנגלית) האתר של מיזם קיץ הקוד של גוגל האתר של מיזם Google Code In אודות מיזם התכנות לתיכון, באתר בית הספר למדעים במודיעין קיץ הקוד של רובי - מיזם דומה של שפת Ruby בשנת 2010 סיכום השנה הראשונה למיזם קיץ הקוד של גוגל - כתבה באתר Linux.com סיכום קיץ הקוד של גוגל 2008 - מתוך בלוג התוכנית סיכום קיץ הקוד של גוגל 2009 - מתוך בלוג התוכנית סיכום קיץ הקוד של גוגל 2010 - מתוך בלוג התוכנית
מלאקה (פירושונים)

האם התכוונתם ל... מלאקה (מדינה) – אחת ממדינות מלזיה. מלאקה – עיר הבירה של מדינת מלאקה במלזיה והמקור לשם מצר מלאקה – מצר ים בין חצי האי המלאי לבין האי סומטרה שבאינדונזיה מלאקה (נהר) – הנהר החוצה את העיר מלאקה מלאקה (אי) – אי מלאכותי שהוקם מול העיר מלאקה מליקה מלאכה
מנפרד לם

מנפרד לם (בגרמנית: Manfred Lemm; נולד ב-1946 בברלין) הוא זמר ומוזיקאי גרמני העוסק בהחייאת מוזיקת היידיש. לם היה ממארגני פסטיבל היידיש האירופאי שהתקיים בציריך, קרקוב, ולברקוזן. לם כינס את שיריו של המשורר היידי מרדכי גבירטיג והלחין אותם בארבעה תקליטורים. הוא פועל מהעיר וופרטל. האתר של לם לזכור למען העתיד - סדנת שירי יידיש (אורכב 15.03.2008 בארכיון Wayback Machine) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אוסיפים

האוּסיפּים (Usipii), היו שבט גרמאני קטן שעל קיומו ידוע לנו רק ממניין השבטים של תלמי ב"גאוגרפיה" שלו. תלמי כותב כי "מבין אלו המאכלסים את גרמניה בצד השני של נהר הריין, אם אנו הולכים צפונה, נמצאים הברוקטרי הקטנים והסיגאמברי, ותחתיהם הסואבי לונגוברדי; ואז הטנקטרי והאינקריונס, בין הריין והרי אבנובאי; ואז האינטוארגי והורגיונים והקריטנים, ותחתיהם הויספי והדסרטים של ההלווטים עד אותם הרים אותם אנו מכנים האלפים". ניתן להניח כי שבט קטן זה נטמע בשבטים אחרים סביבו במועד כלשהו אחרי כתיבת "גאוגרפיה" במאה השנייה לספירה. מפה על פי כתבי תלמי השבטים שמונה תלמי (גרמנית)
פאני לוביץ'

פאני לוביץ' (גם פניה ליוביץ') (18 בספטמבר 1903 - 15 בספטמבר 1988) הייתה שחקנית ומורה ישראלית למשחק, מראשוני שחקני התיאטרון הלאומי הבימה. פאני לוביץ' נולדה בדבינסק שבלטביה, אז חלק מן האימפריה הרוסית. למדה משחק בסטודיו הדרמטי העברי "הזמיר" בחרקוב שבאוקראינה. למדה ריקוד בפריז. ב-1921 נסעה למוסקבה במטרה להצטרף לתיאטרון הבימה. שיחקה בהדיבוק בתפקיד קטן. ב-1928 עלו "הבימה" ולוביץ' לארץ ישראל. לוביץ' שיחקה בהצגות "פרופסור מנהיים", "מעשה כשפים", "שומרים", "אבות ובנים", "האם", "מיכל בת שאול", החטא ועונשו, "בת יפתח", "לא אמות כי אחיה", המלט, "שאול", בית ברנרדה אלבה. ב-1952 עברה ממשחק להוראת המשחק. היא ניהלה ולימדה במשך שנים ב"בית הספר הדרמטי" של תיאטרון הבימה יחד עם צבי פרידלנד. כשבית הספר נסגר, בשנת 1960, המשיכה ללמד במסגרות שונות, בבית הספר לאמנות הבמה בית צבי ברמת גן. בין תלמידיה היו יוסי בנאי, לבנה פינקלשטיין, שושנה רביד, יונה עטרי, שרגא פרידמן, אורנה פורת, שמואל סגל, פאני פנינה פרח, אלישבע מיכאלי ואחרים. בשנות השישים שיחקה בהצגות "המשרתות" (התיאטרון הקטן), "האב" (תיאטרון חיפה), "מאי - ערב לילה ושחר" (תיאטרון בימות), ובהבימה בהצגות "אדון פונטילה ומאטי משרתו", "קוורטט" ו"בילי בדאי". העלתה הצגת יחיד, "תהילה" מאת ש"י עגנון בצוותא ב-1971. לוביץ' שיחקה בסרטים לאט יותר (1967), פנטסיה על נושא רומנטי (1975), טרנזיט של דניאל וקסמן (1980) והמאהב (1986). פאני לוביץ' נפטרה ערירית אצל אחייניתה בקריית אתא. כיום מחולקת לזכרה מלגת פאני לוביץ' מטעם אגודת ידידי הבימה. פאני לוביץ', במסד הנתונים הקולנועיים IMDb (באנגלית) פאני לוביץ', בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב פאני לוביץ', בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
קיינאן

קינאן עבדי ורסאמה (בסומלית: Keynaan Cabdi Warsame; נולד ב-1 בפברואר 1978), ובשם הבמה שלו קיינאן הנכתב כ-K'naan, הוא זמר, משורר, ראפר, פזמונאי ומוזיקאי סומלי-קנדי. קיינאן התפרסם ברחבי העולם עם הצלחת שירו Wavin' Flag. קיינאן נולד בסומליה וגדל במוגדישו בה גר גם במהלך מלחמת האזרחים בסומליה. פרוש שמו "קיינאן" בסומלית הוא "עובר אורח". קיינאן הוא מוסלמי. בילדותו האזין למוזיקת היפ הופ אותה שלח אביו עבורו מאמריקה. כשהיה בן 13 עבר יחד עם משפחתו לניו יורק, בה נשארו תקופה קצרה, וממנה עברו לטורונטו, קנדה. קיינאן הוציא שלושה אלבומים: "My Life מתוכו, Is a Movie", ‏"The Dusty Foot Philosopher" ו-"Troubadour" שהיה המצליח מכולם ונכלל בו השיר "Wavin' Flag" שזכה, על גרסאותיו השונות, להצלחה ברחבי העולם. מדיה וקבצים בנושא קיינאן בוויקישיתוף אתר האינטרנט הרשמי של קיינאן קיינאן, ברשת החברתית פייסבוק קיינאן, ברשת החברתית אקס (טוויטר) קיינאן, ברשת החברתית אינסטגרם קיינאן, במסד הנתונים הקולנועיים IMDb (באנגלית) קיינאן, באתר Last.fm (באנגלית) קיינאן, באתר AllMusic (באנגלית) קיינאן, באתר MusicBrainz (באנגלית) קיינאן, באתר Discogs (באנגלית) קיינאן, באתר Songkick (באנגלית) קיינאן, באתר SecondHandSongs קיינאן, באתר אנציקלופדיה בריטניקה (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
ג'ון טאוונר

ג'ון טאוונר (באנגלית: John Tavener;‏ 28 בינואר 1944 - 12 בנובמבר 2013) היה מלחין אנגלי. טאוונר נולד בלונדון. עיקר יצירתו הייתה בתחום הכנסייתי. כפי שראה זאת, המוזיקה הכנסייתית בתקופת הרנסאנס סבלה מעודף תחכום והוא פעל לתיקון הבעיה בשימוש במונודיה פשוטה. בהשפעת יצירה של איגור סטרווינסקי, "שיר קודש", ששמע ב-1956, החליט לעסוק בהלחנה, וכעבור עשרים שנה אף המיר את דתו והצטרף לכנסייה הפרבוסלבית. ביצירה קודמת שלו, קנטטה בשם "הלוייתן", משנת 1968, עשה טאוונר שימוש במוזיקה אלקטרונית ובחטיבות צלילים בנוסח מסייאן להגברת האפקט הדרמטי. יצירותיו האחרות כוללות קונצ'רטו לצ'לו פוסט-מינימליסטי בשם "צעיף המגן" (1989), המצטיין באופיו הרוחני; "תרז", אופרה נוצרית במערכה אחת (1979); שתי אופרות קאמריות, "רוח ענוגה" (1977) ו"מרים המצרית" (1992); קונצ'רטו קאמרי (1968); "הגנב שחזר למוטב", לקלרינט ותזמורת (1991); "אחמאטובה: רקוויאם" (1981); "קינת אם האלוהים" (1989); "תחייה" (1990) ויצירות כוראליות שונות; "וריאציות על שלושה עכברים עיוורים" (1973) ו"לזכר איגור סטרווינסקי" לשני חלילי אלט, עוגב ופעמונים, 1971. מדיה וקבצים בנושא ג'ון טאוונר בוויקישיתוף אתר האינטרנט הרשמי של ג'ון טאוונר ג'ון טאוונר, ברשת החברתית פייסבוק ג'ון טאוונר, ברשת החברתית אקס (טוויטר) ג'ון טאוונר, במסד הנתונים הקולנועיים IMDb (באנגלית) ג'ון טאוונר, באתר AllMovie (באנגלית) ג'ון טאוונר, במסד הנתונים הקולנועיים KinoPoisk (ברוסית) ג'ון טאוונר, באתר אפל מיוזיק (באנגלית) ג'ון טאוונר, באתר ספוטיפיי ג'ון טאוונר, באתר סאונדקלאוד (באנגלית) ג'ון טאוונר, באתר Last.fm (באנגלית) ג'ון טאוונר, באתר AllMusic (באנגלית) ג'ון טאוונר, באתר MusicBrainz (באנגלית) ג'ון טאוונר, באתר Discogs (באנגלית) ג'ון טאוונר, באתר Songkick (באנגלית) ג'ון טאוונר, באתר אנציקלופדיה בריטניקה (באנגלית) ג'ון טאוונר, באתר "Find a Grave" (באנגלית) נורמן לברכט, "אנציקלופדיה למוזיקה של המאה העשרים", עמ' 351 לברכט, שם ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
קרי הילסון

קרי ליין הילסון (באנגלית: Keri Lynn Hilson; נולדה ב-5 בדצמבר 1982) היא שחקנית וזמרת-יוצרת אמריקאית בסוגות רית'ם אנד בלוז, פופ, ודאנס, זכתה בשני פרס גראמי. הילסון הוציאה לאור שני אלבומי סולו שזכו להצלחה גדולה, וזכתה לתהילה גם בזכות קריירת הכתיבה שלה, במסגרתה כתבה מספר להיטי פופ, כדוגמת "Gimme More" של בריטני ספירס ו-"Like a Boy" של סיארה. במהלך השנים האלה, הילסון כתבה מספר להיטים שהובילו אותה לקדמת הבמה. המפיק והזמר טימבלנד זיהה את הכישרון, ואף אירח אותה במספר שירים שלו, דוגמת "The Way I Are", שאף הגיע למקום הראשון במצעד הבילבורד הוט 100. בתקופה הזאת כתבה עשרות שירים, לאומנים דוגמת אומוריאן, קלי רולנד, סיארה, הפוסיקט דולז, בריטני ספירס, אשר, מרי ג'יי בלייג', לודאקריס, ונוספים. בנוסף, היא התארחה כזמרת רקע באלבום Blackout של בריטני ספירס. ב-2006, 2007 כיכבה במספר רב של קליפים, ביניהם של אשר, ושל ני-יו. אלבום הבכורה של הילסון, In a Perfect World..., יצא ב-24 במרץ 2009. הסינגל הראשון שיצא לאור מהאלבום היה "Energy", ואחריו עוד 6 סינגלים שונים, כשהבולטים בהם הם "Return the Favor" (הסינגל השני), "Knock You Down" (הסינגל הרביעי) ו-"I Like" (הסינגל ה-7 והאחרון). האלבום זכה להצלחה מסחרית גדולה מאוד, ולחשיפה תקשורתית גבוהה, במיוחד ברשתות החברתיות וביוטיוב. בארצות הברית האלבום הגיע במהרה למעמד אלבום זהב. בעקבות נוכחותה התמידית בסצנת ה-R&B בראשית שנות ה-2000, הכירה הילסון אמנים בולטים ורבים בתעשיית המוזיקה. היא פנתה לרבים מהם, שיתארחו באלבומה. בין השאר, ככקולות רקע, מתארחים ליל ויין, טימבלנד, קניה וסט, אייקון, ניקול שרזינגר ונוספים. בנוסף, ג'סטין טימברלייק כתב עם הילסון את הסינגל החמישי מהאלבום, "Slow Dance". בשנת 2010, זכתה הילסון למועמדות בפרס גראמי לתגלית השנה. בשנת 2010, הוציאה את האלבום No Boys Allowed. מתוך האלבום יצא הלהיט "Lose Control (Let Me Down)". שלושה סינגלים נוספים יצאו מתוכו והם "Breaking Point",‏ "Pretty Girl Rock" ו-"One Night Stand". שלושתם זכו להצלחה רבה ברחבי העולם והפכו ללהיטים. בשנת 2017, לאחר שלא הוציאה סינגל במשך שבע שנים, השתתפה בשיר "Beautiful". שלוש שנים לאחר מכן, השתתפה בשיר נוסף, "Nominate". 2009: In a Perfect World... 2010: No Boys Allowed אתר האינטרנט הרשמי של קרי הילסון קרי הילסון, ברשת החברתית פייסבוק קרי הילסון, ברשת החברתית אקס (טוויטר) קרי הילסון, ברשת החברתית אינסטגרם קרי הילסון, סרטונים בערוץ היוטיוב קרי הילסון, במסד הנתונים הקולנועיים IMDb (באנגלית) קרי הילסון, באתר AllMovie (באנגלית) קרי הילסון, באתר Rotten Tomatoes (באנגלית) קרי הילסון, באתר אפל מיוזיק (באנגלית) קרי הילסון, באתר ספוטיפיי קרי הילסון, באתר AllMusic (באנגלית) קרי הילסון, באתר MusicBrainz (באנגלית) קרי הילסון, באתר דיזר קרי הילסון, באתר Yandex.Music (ברוסית) קרי הילסון, באתר Discogs (באנגלית) קרי הילסון, באתר Songkick (באנגלית) קרי הילסון, באתר SecondHandSongs קרי הילסון, באתר בילבורד (באנגלית) קרי הילסון, באתר טיידל (באנגלית)
קריטנים

הקריטנים (Caritni או Karitnoi) היו שבט גרמאני קטן שעל קיומו ידוע רק ממניין השבטים של תלמי ב"גאוגרפיה" שלו. כך כותב תלמי על שבט זה: מבין אלו המאכלסים את גרמניה בצד השני של נהר הריין, אם אנו הולכים צפונה, נמצאים הברוקטרי הקטנים והסיגאמברי, ותחתיהם הסואבי לונגוברדי; ואז הטנקטרי והאינקריונס, בין הריין והרי אבנובאי; ואז האינטוארגי והורגיונים והקריטנים, ותחתיהם ה'ויספי והדסרטים של ההלווטים עד אותם הרים אותם אנו מכנים האלפים — גאוגרפיה 2.10 ניתן להניח כי שבט קטן זה נטמע בשבטים אחרים סביבו במועד כלשהו אחרי כתיבת "גאוגרפיה" במאה השנייה לספירה. מפה על פי כתבי תלמי השבטים שמונה תלמי (גרמנית)